**saistošie noteikumi**

Limbažos

2017.gada 26.oktobrī Nr.31

**APSTIPRINĀTI**

ar Limbažu novada domes

26.10.2017. sēdes lēmumu

(protokols Nr.18, 37.§)

*PRECIZĒTI*

*ar Limbažu novada domes*

*21.12.2017. sēdes lēmumu*

*(protokols Nr.22, 11.§)*

*Grozījumi izdarīti ar*

*Limbažu novada domes 30.01.2018. saistošajiem noteikumiem Nr.6,*

*Limbažu novada domes 26.04.2018. saistošajiem noteikumiem Nr.13,*

*Limbažu novada domes 27.06.2019. saistošajiem noteikumiem Nr.27, kas precizēti ar*

*Limbažu novada domes 25.07.2019. sēdes lēmumu (protokols Nr.15, 26.§),*

*Limbažu novada domes 22.08.2019. saistošajiem noteikumiem Nr.34, kas precizēti ar*

*Limbažu novada domes 26.09.2019. sēdes lēmumu (protokols Nr.21, 51.§) un*

*Limbažu novada domes 23.01.2020. saistošajiem noteikumiem Nr.2*

**Par sociālās palīdzības sniegšanu Limbažu novadā**

*Izdoti saskaņā ar likuma „Par pašvaldībām” 43.panta trešo daļu,*

*Sociālo pakalpojumu un sociālās palīdzības likuma 33.panta otro daļu,*

*35.panta ceturto un piekto daļu,*

*likuma „Par palīdzību dzīvokļa jautājumu risināšanā” 25.panta pirmo un otro daļu,*

*Ministru kabineta 18.12.2012. noteikumu Nr.913 “Noteikumi par garantēto*

*minimālo ienākumu līmeni” 3.punktu,*

*Ministru kabineta 17.06.2009. noteikumu Nr.550 „Kārtība, kādā aprēķināms,*

*piešķirams, izmaksājams pabalsts garantētā minimālā ienākuma līmeņa*

*nodrošināšanai un slēdzama vienošanās par līdzdarbību” 13.punktu,*

*Ministru kabineta 25.11.2014. noteikumu Nr.727 “Darbības programmas*

*"Pārtikas un pamata materiālās palīdzības sniegšana vistrūcīgākajām personām*

*2014.–2020.gada plānošanas periodā" īstenošanas noteikumi” 4.1.3.3. apakšpunktu*

1. **Vispārīgie jautājumi**
2. Saistošo noteikumu mērķis ir noteikt sociālās palīdzības sistēmu, kas nodrošina materiālu atbalstu krīzes situācijā nonākušām trūcīgām un maznodrošinātām ģimenēm vai personām, kā arī personām, kurām tas ir nepieciešams, lai apmierinātu to pamatvajadzības un veicinātu darbaspējīgo personu līdzdarbību savas situācijas uzlabošanā.
3. Šie noteikumi nosaka sociālās palīdzības pabalstu (turpmāk tekstā – pabalsts) veidus un apmērus, pabalstu piešķiršanas un izmaksas kārtību ģimenēm vai personām, kuras ir tiesīgas saņemt šos pabalstus, kā arī lēmumu par pabalstu apstrīdēšanas un pārsūdzēšanas kārtību.
4. Šie noteikumi ir saistoši visām personām, kuras deklarētas Limbažu novada administratīvajā teritorijā.
5. Novada noteikto sociālās palīdzības pabalstu izmaksu organizē Limbažu novada Sociālais dienests (turpmāk tekstā – Sociālais dienests), kurš savā darbā ievēro spēkā esošo normatīvo aktu prasības.
6. Sociālās palīdzības un sociālo pakalpojumu saņēmēju saraksti nav publicējami.
7. Sociālajā dienestā tiek iekārtota sociālās palīdzības saņēmēja lieta, un to glabā 10 gadus.
8. Valsts noteiktie sociālās palīdzības pabalstu veidi:
   1. pabalsts garantētā minimālā ienākumu līmeņa (turpmāk tekstā – GMI) nodrošināšanai;
   2. dzīvokļa pabalsts;
   3. Vienreizējs pabalsts mācību procesa nodrošināšanai;
   4. Pabalsts ēdināšanai skolā un pirmsskolas izglītības iestādē;
   5. Pabalsts krīzes situācijā.

*(grozījumi izdarīti ar Limbažu novada domes 22.08.2019. saistošajiem noteikumiem Nr.34)*

1. **Trūcīgas ģimenes (personas) statuss**
2. Trūcīgas ģimenes vai atsevišķi dzīvojošas personas statusu nosaka, pamatojoties uz 30.03.2010. Ministru kabineta noteikumiem Nr.299 „Par ģimenes vai atsevišķi dzīvojošas personas atzīšanu par trūcīgu”.
3. Izvērtējot ģimenes (personas) ienākumus un materiālo situāciju tās atzīšanai par trūcīgu, papildus MK noteiktajam, par īpašumu Limbažu novadā netiek uzskatīts:
   1. nekustamais īpašums vai tā daļa, kur savu dzīvesvietu deklarējis un dzīvo iesniedzējs un pārējās personas, kurām ir kopīga saimniecība ar iesniedzēju;
   2. zeme, kuras platība nepārsniedz 6,5 ha;
   3. nekustamajam īpašumam funkcionāli piederīgas saimniecības ēkas;
   4. viens mehāniskais transportlīdzeklis, kas ir ģimenes (personas) īpašumā;
   5. viens motocikls, motorollers vai mopēds, kas ir ģimenes (personas) īpašumā;
   6. viena airu laiva, kas ir ģimenes (personas) īpašumā;
   7. viens velosipēds katram ģimenes loceklim;
   8. viena automašīnas piekabe.
   9. bērna nekustamais īpašums un naudas līdzekļu uzkrājumi kredītiestādēs, ja nav bāriņtiesas atļaujas ar tiem rīkoties;
   10. kapitāla daļas, ja maksātnespējas procesa dēļ vai atbilstoši citu komponentu institūciju nolēmumam īpašniekam nav iespēju gūt ienākumus no šā īpašuma vai rīkoties ar to vai, ja 12 mēnešu periodā nav gūti ienākumi saimnieciskās darbības apturēšanas dēļ;
   11. skaidras naudas līdzekļu uzkrājums un naudas līdzekļu uzkrājums vai atlikums kredītiestādē vai pasta norēķinu sistēmā, kas veidojies no ienākumiem vai kontā saņemtajiem maksājumiem (tai skaitā atgūtais parāds, citas personas sniegtais materiālais atbalsts konkrētam mērķim), kas pārskata perioda beigās nepārsniedz 128,06 eiro ģimenei (personai).
4. Trūcīgas ģimenes (personas) statusu nepiešķir, ja persona vai kāds no ģimenes locekļiem sešu mēnešu periodā pirms iesnieguma iesniegšanas par trūcīgas ģimenes (personas) statusa piešķiršanu, pamatojoties uz 30.03.2010. Ministru kabineta noteikumiem Nr.299 „Par ģimenes vai atsevišķi dzīvojošas personas atzīšanu par trūcīgu”, ir uzdāvinājis savu nekustamo īpašumu citai personai.
5. Īpašums nevar būt iegādāts trūcīgas ģimenes (personas) statusa laikā un trīs mēnešus pirms statusa pieprasīšanas, izņemot gadījumus, ja šajā laikā iegādāta automašīna un ģimenē ir pilngadīga persona ar invaliditāti, kurai ar Veselības un darbnespēju ekspertīzes ārstu valsts komisijas atzinumu noteiktas medicīniskās indikācijas īpašas kopšanas nepieciešamību vai ģimenē ir bērns ar invaliditāti.
6. **Maznodrošinātas ģimenes (personas) statuss**
7. Ģimene (persona) atzīstama par maznodrošinātu, ja tās ienākumi uz katru ģimenes locekli nepārsniedz:
   1. pensionāriem, personām ar invaliditāti (kuri dzīvo vieni) un nepilnām ģimenēm (ģimene, kur viens pieaugušais audzina vienu vai vairākus nepilngadīgus bērnus) 200,00 eiro uz katru ģimenes locekli mēnesī;
   2. pensionāriem, personām ar invaliditāti (kuri dzīvo divatā) un pārējām ģimenēm – 185,00 eiro uz katru ģimenes locekli mēnesī.
8. Izvērtējot ģimenes (personas) ienākumus un materiālo situāciju tās atzīšanai par maznodrošinātu, ievērojami šo noteikumu 8., 9., 10. un 11.punktā minētie nosacījumi.

13.1 Noteikt maznodrošinātās personas statusam atbilstošu ienākumu līmeni tikai Eiropas Atbalsta fonda vistrūcīgākajām personām, atbalsta saņemšanai tām ģimenēm (personām), kuru ienākumi nepārsniedz 242,00 EUR uz personu. Ģimenes (personas) materiālā situācija tiek izvērtēta atbilstoši visiem pārējiem normatīvajos aktos noteiktajiem maznodrošinātas ģimenes (personas) statusa noteikšanas kritērijiem.

*(grozījumi izdarīti ar Limbažu novada domes 27.06.2019. saistošajiem noteikumiem Nr.27)*

1. **Pabalsts garantētā minimālā ienākumu līmeņa (turpmāk tekstā – GMI) nodrošināšanai**
2. Pabalstu piešķir ģimenei vai atsevišķi dzīvojošai personai, kura atzīta par trūcīgu, atbilstoši normatīvajiem aktiem par ģimenes vai atsevišķi dzīvojošas personas atzīšanu par trūcīgu, lai sniegtu materiālu atbalstu krīzes situācijā nonākušām ģimenēm vai personām un veicinātu darbaspējīgo personu līdzdarbību savas sociālās situācijas uzlabošanā.
3. GMI pabalstu aprēķina, piešķir un izmaksā atbilstoši Ministru kabineta 17.06.2009. noteikumiem Nr.550 „Kārtībā, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību”.
4. Limbažu novadā GMI līmenis vienai personai tiek noteikts atbilstoši Ministru kabineta noteiktajam garantētajam minimālā ienākuma līmenim.

*(grozījumi izdarīti ar Limbažu novada domes 23.01.2020. saistošajiem noteikumiem Nr.2)*

1. Pabalstu izmaksā skaidrā naudā vai ar pārskaitījumu pieprasītāja norādītajā kontā.
2. **Dzīvokļa pabalsts**
3. Dzīvokļa pabalstu piešķir trūcīgām un maznodrošinātām ģimenēm (personām), lai sniegtu atbalstu centralizētās apkures, kurināmā iegādes, īres, apsaimniekošanas maksas, ūdens un kanalizācijas pakalpojumu, gāzes un elektrības izdevumu daļējai segšanai.
4. Dzīvokļa pabalstu ir tiesīgs pieprasīt dzīvojamās telpas īpašnieks vai īrnieks (uzrādot īres līgumu).
5. Dzīvokļa pabalsta apmērs tiek noteikts:
   1. trūcīgām ģimenēm (personām) līdz 215,00 eiro gadā;
   2. maznodrošinātām ģimenēm (personām) līdz 100,00 eiro gadā.
6. Pabalsta saņemšanai jāiesniedz iesniegums, īres līguma kopija (uzrādot oriģinālu) un pēc sociālā darbinieka pieprasījuma izdevumus par apkures, kurināmā iegādes, īres, apsaimniekošanas maksas, ūdens un kanalizācijas pakalpojumu, gāzi un elektrību apliecinošus dokumentus.
7. Sociālais dienests var piešķirt papildus dzīvokļa pabalstu: trūcīgām ģimenēm papildus 20.1.punktā noteiktajam līdz 200,00 eiro gadā un maznodrošinātām ģimenēm papildus 20.2.punktā noteiktajam līdz 100,00 eiro gadā parāda par īri/apsaimniekošanu un par pakalpojumiem, kas saistīti ar dzīvojamās telpas lietošanu, kas veidojies neparedzētu izdevumu dēļ (piemēram, smaga saslimšana, ar to saistītie izdevumi) daļējai nomaksai, ja:
   1. ģimenē ir nepilngadīgi bērni;
   2. ģimenē ir tikai vecuma vai invaliditātes pensijas vai sociālā nodrošinājuma pabalsta saņēmēji un nav nevienas personas darbspējīgā vecumā.
8. Papildus dzīvokļa pabalsta saņemšanai jāiesniedz:
   1. iesniegumu, kurā norādīts dzīvokļa parāda veidošanās iemesls un klienta iespējamie resursi situācijas uzlabošanai;
   2. ar dzīvojamās telpas lietošanu saistītu maksājumu kvīšu oriģināli (iesniedzot kopijas) par iepriekšējiem trim mēnešiem;
   3. dokumentu, kas apliecina klienta neparedzētos izdevumus dzīvokļa parāda veidošanās laikā.
9. Pabalsta saņemšanai pieprasītājs un Sociālais dienests slēdz vienošanos par parāda apmaksu, paredzot pieprasītāja un Sociālā dienesta parāda apmaksas apmēru un termiņus.
10. Pabalstu izmaksā ar pārskaitījumu pakalpojuma sniedzējam, skaidrā naudā vai pieprasītāja kontā.
11. **Vienreizējs pabalsts mācību procesa nodrošināšanai**
12. Vienreizējs pabalsts mācību procesa nodrošināšanai tiek piešķirts kancelejas preču un citu izglītības procesam nepieciešamo preču iegādei vienu reizi gadā, uzsākot jauno mācību gadu.
13. Pabalsta apmērs:
    1. trūcīgai ģimenei – līdz 25,00 eiro apmērā katram bērnam;
    2. maznodrošinātai ģimenei – līdz 20,00 eiro apmērā katram bērnam.
14. Pabalsts tiek piešķirts uz iesnieguma un pirkumu apliecinošu dokumentu par skolas preču iegādi iesniegšanas pamata.
15. Pabalstu izmaksā skaidrā naudā vai ar pārskaitījumu pieprasītāja kontā.
16. **Pabalsts ēdināšanai skolā un pirmsskolas izglītības iestādē**
17. Pabalsts ēdināšanai skolā vai pirmsskolas izglītības iestādē tiek piešķirts skolas mācību gada laikā vai pirmsskolas izglītības iestādes apmeklēšanas laikā ēdināšanas izdevumu pilnai vai daļējai apmaksai. Pabalstu piešķir līdz laikam kamēr bērns turpina pilna laika mācības vispārējā vai profesionālās izglītības iestādē. Pabalsts tiek piešķirts bērniem, kuri nesaņem ēdināšanas pakalpojumu, ko sedz no valsts, pašvaldības vai sociālā dienesta budžeta līdzekļiem.

*(grozījumi izdarīti ar Limbažu novada domes 27.06.2019. saistošajiem noteikumiem Nr.27)*

1. Ja ģimenes ienākumi atbilst trūcīgas vai maznodrošinātas ģimenes statusam, bet nav ievēroti citi Ministru kabineta noteikumu Nr.299 „Par ģimenes vai atsevišķi dzīvojošas personas atzīšanu par trūcīgu” 2.punktā minētie nosacījumi, ģimenei statuss netiek noteikts, bet tiek piešķirts šajos noteikumos minētais pabalsts ēdināšanai tādā apmērā, kādam statusam atbilst ģimenes ienākumi.
2. Pabalsta apmērs mēnesī:
   1. katram bērnam, kurš apmeklē pirmsskolas izglītības iestādi vai mācās vispārējās izglītības iestādē līdz 1,75 eiro dienā;

*(grozījumi izdarīti ar Limbažu novada domes 30.01.2018. saistošajiem noteikumiem Nr.6, Limbažu novada domes 26.04.2018. saistošajiem noteikumiem Nr.13 un Limbažu novada domes 27.06.2019. saistošajiem noteikumiem Nr.27)*

* 1. katram bērnam, kurš mācās profesionālās izglītības iestādē – 1,50 eiro dienā;

*(grozījumi izdarīti ar Limbažu novada domes 30.01.2018. saistošajiem noteikumiem Nr.6)*

* 1. *(svītrots ar Limbažu novada domes 27.06.2019. saistošajiem noteikumiem Nr.27) .*

1. Pabalsts tiek pārskaitīts pakalpojumu sniedzējam katru mēnesi mācību gada vai izglītības iestādes apmeklējuma laikā, pamatojoties uz iesniegto rēķinu, pakalpojuma saņēmēju sarakstu un izglītības iestādes iesniegto izglītojamā apmeklējuma dienu skaitu.

*(grozījumi izdarīti ar Limbažu novada domes 27.06.2019. saistošajiem noteikumiem Nr.27)*

**VII 1 Pabalsts krīzes situācijā**

*(grozījumi izdarīti ar Limbažu novada domes 22.08.2019. saistošajiem noteikumiem Nr.34)*

33.1 Vienreizēju pabalstu krīzes situācijā, kurā ģimene (persona) katastrofas vai citu no ģimenes (personas) gribas neatkarīgu apstākļu dēļ pati saviem spēkiem nespēj nodrošināt savas pamatvajadzības un tai ir nepieciešama psihosociāla vai materiāla palīdzība, piešķir neizvērtējot personas (ģimenes) ienākumus, bet ņemot vērā iepriekš neparedzamo apstākļu radīto zaudējumu sekas.

33.2 Pabalsta saņemšanai pieprasītājs, ne vēlāk kā viena mēneša laikā no krīzes situācijas rašanās brīža, iesniedz iesniegumu, norādot nepieciešamā pabalsta apmēru, un pievieno atbilstošus, krīzes situāciju raksturojošus dokumentus pēc sociālā darbinieka pieprasījuma.

33.3 Vienreizējā pabalsta apmērs tiek noteikts līdz 300,00 eiro vienai ģimenei (personai).

33.4 Ar Sociālo jautājumu komisijas lēmumu krīzes situācijas pabalsts var tikt palielināts līdz 450,00 eiro ģimenei (personai).

33.5 Pabalstu izmaksā skaidrā naudā vai pieprasītāja kontā pēc iesnieguma situācijas apliecinošu dokumentu iesniegšanas sociālajam darbiniekam.

1. **Pabalstu piešķiršanas kārtība**
2. Lai pretendētu uz šajos noteikumos paredzētajiem pašvaldības sociālās palīdzības pabalstiem, pieprasītājam Sociālajā dienestā jāiesniedz:
   1. atbilstoši Iesniegumu likumam sagatavotu iesniegumu, kurā norāda vēlamo sociālās palīdzības veidu;
   2. iztikas līdzekļu deklarāciju (turpmāk tekstā – deklarācija), kā arī deklarācijā sniegtās ziņas apliecinošus dokumentus, ja pabalsta piešķiršanai nepieciešams izvērtēt ģimenes (personas) materiālo situāciju;
   3. pieprasītājs uzrāda darījuma apliecinošu dokumentu (rēķinu, čeku u.c.) oriģinālus.
3. Pieprasītājs likumdošanā noteiktajā kārtībā ir atbildīgs par deklarācijā norādīto ziņu patiesumu.
4. Parakstot deklarāciju pieprasītājs dod Sociālajam dienestam rakstisku atļauju iepazīties ar ģimenes locekļu materiālo stāvokli, sociālās apdrošināšanas maksājumiem, nodokļu maksājumiem un īpašumiem, kā arī ar citu juridisko un fizisko personu rīcībā esošo informāciju un pārbaudīt pieprasītāja sniegtās informācijas patiesumu.
5. Sociālais dienests pēc lēmuma pieņemšanas rakstiski vai mutiski (pēc iesniedzēja vēlmes) informē personu par pieņemto lēmumu.
6. Šajos noteikumos minētos pabalstus izmaksā līdz mēneša 25.datumam.
7. **Lēmumu apstrīdēšanas un pārsūdzēšanas kārtība**
8. Sociālā dienesta pieņemto lēmumu var apstrīdēt Limbažu novada Domē.
9. Limbažu novada pašvaldības pieņemto lēmumu var pārsūdzēt Administratīvā procesa likuma noteiktajā kārtībā.
10. **Noslēguma jautājumi**
11. Noteikumi stājas spēkā pēc to pilna teksta publicēšanas pašvaldības informatīvajā izdevumā „Limbažu Novada Ziņas”.
12. Ar šo noteikumu spēkā stāšanās dienu spēku zaudē Limbažu novada domes 29.10.2015. saistošie noteikumi Nr.24 „Par sociālās palīdzības sniegšanu Limbažu novadā”.

Limbažu novada pašvaldības

Domes priekšsēdētājs /paraksts/ D.Zemmers